
referat fra møte i lamu 29.04.04 kl. 0915-1030.
Tilstede: Brita Børve, Per Arne Olsen, Tore Vogt

Forfall: Anne Elisabeth Juul Persbråten, Knut Sverre Røang.

Kommentarer til strategiplanen

Møtet ble organisert sammen med IDF-møte. I dette referatet fra LAMU avgrenser vi oss til punkter som går på Organisasjon og ledelse (punkt 5). 

Det ble generelt påpekt som positivt at arbeidsmiljøarbeid har fått en sentral plass i forslag til strategiplan.

· 2. punkt:” skape en anerkjennende arbeidskultur og inkluderende arbeidsliv – nærvær frem for fravær” foreslås endret til: ” skape en anerkjennende arbeidskultur og inkluderende arbeidsliv ”. Alternativt endre siste setning til. Satse på nærværsarbeid (i tråd med intensjonsavtalen om et mer inkluderende arbeidsliv). 

· 3. punkt :”videreutvikle avdelingens kompetanse om tilsattes behov i ulike livsfaser og relatere dette til den enkeltes arbeidsoppgaver” foreslås endret til: ” videreutvikle avdelingens kompetanse i forhold til tilsattes behov i ulike livsfaser og relatere dette til den enkeltes arbeidsoppgaver”.
· 4. punkt: ” sørge for at nytilsatte raskt integreres i arbeidsmiljøet, blant annet ved å forbedre fadderordningen for nytilsatte med fokus på gjensidig berikelse – både for den nye og den erfarne” foreslås endret til: ”sørge for at nytilsatte raskt integreres i arbeidsmiljøet, blant annet ved å forbedre fadderordningen for nytilsatte med fokus på gjensidig utbytte”.

· 5. punkt: ” fremme en anerkjennende og gjensidig utviklende arbeidskultur – ut over egen gruppe. Dette gjøres ved bruk av eksisterende eller ved utvikling av nye diskusjonsfora med normer for både gjensidig beundring og konstruktiv kritikk” foreslås endret til: ” fremme en anerkjennende og gjensidig utviklende arbeidskultur på tvers av enheter”.

· 7. punkt : ”Utvikle aksept for personlige ordninger for arbeidsro som er forenlig med ansvar for felles plikter samt faglige og administrative oppgaver”. Ordet arbeidsro bør byttes ut. Alternativt bør hele setningen kuttes ut.
· 8. punkt: ” sette tydelige krav til kvalitet og produktivitet og videreutvikle støtteordninger for FoUarbeid” bør splittes opp i to deler og flyttes over til punkt 3 i strategiplanen: Forskning og utviklingsarbeid. Alternativt flytte over punktet om krav til kvalitet og produktivitet til punkt 3 og bare beholde støtteordninger for FoU-arbeid i under organisasjon og ledelse.









